《空亭日暮　寄洪昉思时客蓟门 》
清代·沈谦

空亭日暮。记声断骊歌，摇鞭欲去。沙草半连云，雪花时带雨。

梦难凭，期漫许。但相看无语。才转眼，散发披襟，江南酷暑。

我有离情怎诉。想望月芦沟，也思旧侣。斫地为谁哀，谈天何自苦。

妙文传，芳信阻。正金台吊古。愁多少，骏骨如山，寒烟宿莽。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。